Den Vest-Sjællandske Avis, 1825-07-08
De nyeste Forhandlinger i det Engelske Parlament have ikke været af almindelig Jnterresse og behøve ikke at meddeles, og vi ville derfor ogsaa hellere holde os til nogle generelle Betragtninger i en privat Skrivelse fra London: Ministeriet, hedder det, arbeider paa at indføre en almindelig Handels=Frihed; man har derved, og især ved den frie Kornhandel, at kjæmpe med mange Fordomme og en blind Egennytte. Det har imidlertid fattet, den faste Veslutning, at ville, saavidt som det er mueligt, sætte Handelen imellem Colonierne indbyrdes og imellem disse og England paa samme Fod som Handelen imellem England og Jrland; saa at alle udenlandske Producter maae indføres i Colonierne med samme Afgifter, som maae erlægges af dem i England, og hvorved Jndførseselen allene forbydes af saadanne Producter, som udgiøre Øernes egen Hovedproduction. Ministerne erkiende, at Colonierne kunne i vore Dage allene conserveres for Moderlandet ved saaledes at behandle dem; at det er deres egen Fordeel at blive forbundne med det, og at ethvert Monopol fra Englands Side vil føre til Tabet af Canada og af de Vestindiske Øer. Hvor vigtig Canada er for England kan sees deraf, at af de 6,745000 Tønder Skibsrum, som beskiæftigede den Brittiske Handel i Fior, bleve allene de 1,380,000 brugte til Handelen paa Canada (som desuden er saa yderst vigtigt for Storbrittannien, som et Kornkammer i Krigstid, som en politisk Station med Hensyn til de Forenede Stater. Hr. Huuskisson har seet sig nødsaget til at foreslaae mange Forandringer i sin Handelstariff, da der ere indkomne saamange Demonstrationer imod den. - Underhuset har forresten været især beskiæftiget med to Gienstande, med Lordcanzlerens Cancellieret, som er bleven haardt angrebet og dadlet af Hr. Brougham formange unyttige og trykkende Formaliteter; da denne Minister bestandig staaer i Spidsen for de antiliberale Grundsætninger, saa besidder han ikke Publikums Gunst og man formoder, at han vil blive nødt til at resignere, for det andet og Forvandlingen af Buckingham=House, hvori Kongens Moder residerede, til et Kongeligt Palads, istedetforCarltonhouse; dette stod paa en lav Grund og tog sig slet ud ved Enden af den store nye Gade, som støder. til det; det skal derfor rives ned og Grunden giøres til en fiirkantet Plads, som skal omgives med prægtige Bygninger; det Kongelige Academie og den nationale Malerie-Samling skulle placeres i nogle af dem. London bliver desuden i denne Velstands Periode overordentlig forskiønnet. - De Jrlandske Katholikers talentfulde Ordfører i London Hr. O'Connel blev ved sin Tilbagekomst til Dublin modtaget som i et Slags Triumph; Emancipations-Sagen saavel som Kornlovene, ville blive bragte i Forhandling i næste Session; den for i Aar er nær ved at sluttes. Sir Robert Vilson har som Repræsentant for Southvark formanet sine Constituenter til flittigt at holde Forsamlinger angaaende Kornlovene, for at han og hans College Hr. Calvert kunne erholde de fornødne Jnstructioner for næste Aar, ogsaa har han gjort dem opmærksomme paa Nødvendigheden af en Parlamentsreform, uagtet de nærværende Ministres Liberalitet; da Folket har ingen Sikkerhed for at dette System vil blive varigt.